Usona Bona Film-Festivalo

La **Usona Bona Film-Festivalo** (ankaŭ konata angle kiel ***American Good Film Festival***) estas interreta Esperanta film-konkurso de Esperanto-USA fondita kaj originale estrita de Alexander Vaughn Miller kaj nun estrita de Catherine Neilson. Esperantistoj kaj ne-Esperantistoj jam kreas pli ol 200 mallongajn filmojn en Esperanto por la konkurso. 

Dum ĉiu festivalo kvin ĵurianoj elektas la 10 gajnantojn antaŭ la publikigo de la filmoj en Jutubo. Poste, la filmo kun la plej granda kvanto de ŝatoj en JuTubo ricevas apartan premion. La filmoj devas esti malpli ol 5 minutojn longaj kaj tute en Esperanto kun almenaŭ 10 unikaj parolataj vortoj kaj postulata rekvizito videbla ie en la filmo. Partopreno estas senkosta kaj malferma al ĉiuj. La filmoj estas senpage spekteblaj en la Jutuba kanalo de Esperanto-USA. Per la festivalo Esperanto-USA jam disdonas pli ol 21000 usonajn dolarojn al filmistoj tra la mondo.

## Historio 
### Unua filmfestivalo en majo 2021 
La postulata rekvizito por ĉi tiuj filmoj estis taso da kafo. La juĝantoj estis Charlotte Burton, Timothy Boronczyk, Hoĉjo Firooznia, Alekso Miller, kaj Filipo Dorcas.

### Dua filmfestivalo en oktobro 2021 
La postulata rekvizito por ĉi tiuj filmoj estis ĉapelo. La juĝantoj estis Aaron Cox, Simone Davis, Ellen Eddy, Catie Neilson, kaj Rafa Nogueras. 

### Tria filmfestivalo en majo 2022 
La postulata rekvizito por ĉi tiuj filmoj estis (brak)horloĝo. La juĝantoj estis Alena Adler, Brandon Sowers, Jane Shevtsov, Katalin Kovats, kaj Tanja Orme. 

### Kvara filmfestivalo en oktobro 2022 
La postulata rekvizito por ĉi tiuj filmoj estis libro. La juĝantoj estis Elle Beck, Chuck Mays, Tim Owen, Orlando Raola, kaj Mara Rockliff. 

### Kvina filmfestivalo en oktobro 2023 
La postulata rekvizito por ĉi tiuj filmoj estis lanterno. La juĝantoj estis Stela Besenyei-Merger, Richard Delamore, Gary Grady, Carrie Jones, kaj Derek Roff. 

### Sesa filmfestivalo en novembro 2024 
Catherine Neilson fariĝis la nova festival-estro. Entute partoprenis 26 filmojn.La postulata rekvizito por ĉi tiuj filmoj estis botelo. La juĝantoj estis Vinĉjo Allison, Maĥiac Tyson, Dušan Juretić, Anthony Bodineau, kaj Enrique Haro Márquez. Du adaptaĵoj de verkoj de William SHAKESPEARE kreiĝis por la konkurso, "La Dresado de la Megero" kaj "Mezuro por Mezuro," kaj ambaŭ filmoj ricevis rekordan nombron de spektoj (8000 por "Dresado" kaj 61000 por "Mezuro") dum sia unua monato en jubuto. Tial "Mezuro" ricevis aldonan $100 kiam ĝi gajnis la premion "elekto de la spektantaro" pro ricevo de la plej granda kvanto de jutubaj ŝatoj. 

### Sepa filmfestivalo en novembro 2025 
Catherine Neilson denove estris la festivalon. La konkurso lanĉiĝis dum la Dulanda Kongreso de Esperanto en Toronto, Ontario kaj partoprenantoj havis tri monatojn por krei siajn filmojn. Entute partoprenis 49 filmoj. La postulata rekvizito por ĉi tiuj filmoj estis kulero. La juĝantoj estis Kartero Williams, Peggy Dolter, Preston Firestone, Quintyn Bobb, kaj Lua Hall. Alex Miller okazigis premieron en Atlanto, Georgio la 8-an de novembro. La festivalo ĉi-jare atingis sian 200-an Esperanto-filmon. Du filmoj ricevis pli ol 700 ŝatojn en Jutubo do la organizantoj decidis doni du premiojn "Elekto de la spektantaro" al ambaŭ filmoj. Dum oktobro 2025, Esperanto-USA sponsoris la ĉiusemajnan filmfaradan eventon KTL (angle, "Kick The Ladder") por reklami la festivalon kaj 13 el la 22 gajnintoj estis reĝisoroj, kiuj regule kreas filmojn por tiu evento. 

Notu ke ĉiuj filmoj estas libere (senpage) spekteblaj en Jutubo sub la kradvorto **#UsonaBona**.

## Vidu ankaŭ
*Esperanto-USA
*Esperanto-filmoj

## Referencoj 
## Eksteraj ligiloj 
* https://reason.com/volokh/2023/10/30/honesta-homo-wins-audience-choice-award-in-esperanto-film-festival/ - anonca artikolo en la angla pri la gajno de la premio "elekto de la spektantaro" en 2023
* https://www.esperanto-usa.org/en/the-american-good-film-festival/ - retejo de la festivalo ()
* (angla) Diskonigi filmfestivalon pere de FilmFreeway

Kategorio:Esperanto-kulturo
Kategorio:Jutubaj kanaloj
Kategorio:Jutubistoj
Kategorio:Esperanto-filmoj
Kategorio:Esperanto-movado
Kategorio:Aperis en 2021
Kategorio:Esperanto-USA